Legal Document

Category: 367

Text:
23. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 215 της 11/2 Οκτ. 2006 (ΦΕΚ Α΄ 217) Κανονισμός Οργάνωσης και Λειτουργίας της Υπηρεσίας Εξωτερικής Φρούρησης Καταστημάτων Κράτησης. Έχοντας υπόψη: Τις διατάξεις: 1.ης παρ. 9 του άρθρου 49 του ν. 2721/1999 (ΦΕΚ 112Α΄) «Τροποποίηση και αντικατάσταση διατάξεων και νόμων 1756/1988 (ΦΕΚ 35Α΄), 1729/1987 (ΦΕΚ 144Α΄) του Ποινικού Κώδικα, του Κώδικα Ποινικής Δικονομίας, του Κώδικα Πολιτικής Δικονομίας και άλλες διατάξεις» όπως αυτή προστέθηκε με την παρ. 3 του άρθρου 1 του ν. 3388/2005 (ΦΕΚ 225 Α΄) «Θέματα Εξωτερικών Φρουρών και άλλες διατάξεις». 2.Την υπ’ αριθμ. ΔΙΔΚ/Φ.1/2/6139/23.3.2004 κοινή απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης «Ανάθεση αρμοδιοτήτων στους Υφυπουργούς Εσωτερικών, Δημόσιας Διοίκησης και Αποκέντρωσης (ΦΕΚ Β΄ 527/24.3.2004)», όπως τροποποιήθηκε με την υπ’ αριθμ. 17398/13.9.2005 (ΦΕΚ 1284 Β΄) όμοια απόφαση. 3.Την υπ’ αριθμ. 37930/ΔΙΟΕ1264/14.10.2005 (ΦΕΚ 1432 Β΄) κοινή απόφαση του Πρωθυπουργού και του Υπουργού Οικονομίας και Οικονομικών «Καθορισμός αρμοδιοτήτων των Υφυπουργών Οικονομίας και Οικονομικών», όπως τροποποιήθηκε με την υπ’ αριθμ. 5733/ΔΙΟΕΔ/179/13.6.2006 (ΦΕΚ 204 Β΄) όμοια απόφαση. 4.Του άρθρου 90 του Κώδικα Νομοθεσίας για την Κυβέρνηση και τα Κυβερνητικά Όργανα, που κυρώθηκε με το άρθρο πρώτο του π.δ. 63/2005 (ΦΕΚ 98Α΄). 5.Το γεγονός ότι από τις διατάξεις του παρόντος προκαλείται σε βάρος του κρατικού προϋπολογισμού, δαπάνη ύψους 15.000 ΕΥΡΩ περίπου, για το τρέχον οικονομικό έτος και 20.000 ΕΥΡΩ περίπου, για κάθε επόμενο οικονομικό έτος. Η δαπάνη τρέχοντος έτους θα καλυφθεί από τις εγγεγραμμένες πιστώσεις στον προϋπολογισμό του Υπουργείου Δικαιοσύνης [Ειδ.Φ.17-310/ΚΑΕ 1424 και 1111 και 17-110/ΚΑΕ ομ. 0800]. Κατά την επόμενη πενταετία, η δαπάνη αυτή θα καλύπτεται από τις πιστώσεις που θα εγγράφονται κατ’ έτος προς τούτο στον προϋπολογισμό του Υπουργείου Δικαιοσύνης. 6.Την υπ’ αριθμ. 249/2006 γνωμοδότηση του Συμβουλίου της Επικρατείας. Με πρόταση των Υπουργών Δικαιοσύνης και Δημόσιας Τάξης και Υφυπουργών Εσωτερικών, Δημόσιας Διοίκησης και Αποκέντρωσης και Οικονομίας και Οικονομικών, αποφασίζουμε: Γενικές Διατάξεις Άρθρο 1 ΣΚΟΠΟΣ ΚΑΙ ΑΠΟΣΤΟΛΗ 1.Βασικός σκοπός και αποστολή της Υπηρεσίας Εξωτερικής Φρούρησης Καταστημάτων Κράτησης του Υπουργείου Δικαιοσύνης είναι η Εξωτερική Φρούρηση των Καταστημάτων Κράτησης, η φρούρηση των νοσηλευομένων σε οποιοδήποτε θεραπευτήριο καταδίκων και υποδίκων και η συνοδεία αυτών για ανάκριση ή παράσταση στα δικαστήρια, για ιατρική εξέταση κατά τη μετακίνηση λόγω λήψης έκτακτης άδειας ή άλλου έργου. 2.Η Υπηρεσία αυτή αποτελεί ιδιαίτερο ένστολο και ένοπλο σώμα, λειτουργεί με τους δικούς της κανονισμούς και για το προσωπικό της εφαρμόζονται οι διατάξεις που αφορούν τους δημόσιους πολιτικούς υπαλλήλους, σε συνδυασμό με τις διατάξεις και ρυθμίσεις που αφορούν το φυλακτικό προσωπικό των Καταστημάτων Κράτησης και του παρόντος Κανονισμού. Για την εκπλήρωση της αποστολής της εφοδιάζεται με τα αναγκαία μέσα και οπλισμό. Το προσωπικό της έχει πειθαρχία και δική του ιεραρχία και τελεί σε διαρκή ετοιμότητα για την εκπλήρωση της αποστολής του, σύμφωνα με τους νόμους και τους κανονισμούς που το διέπουν. Το προσωπικό αυτό θεωρείται ότι βρίσκεται σε διατεταγμένη υπηρεσία σε κάθε περίπτωση κατά την οποία καθίσταται αναγκαία η παρέμβασή του. Εκπαιδεύεται στη χρήση των όπλων και ειδικών μέσων και μηχανημάτων και φέρει κατά την άσκηση των καθηκόντων του σύγχρονο οπλισμό. (Μετά τη σελ. 688,42) Σελ. 688,43 Τεύχος      Σελ.     Σωφρονιστικός Κώδικας 6.Ι.θ.23 Άρθρο 10 ΚΑΘΗΚΟΝΤΑ ΦΡΟΥΡΩΝ Α. Γενικά. - Ο φρουρός φέρει κατά την εκτέλεση των καθηκόντων του στολή και πλήρη εξάρτυση, φορητό πομποδέκτη (ασύρματο) ή επιπλέον εξοπλισμό σε περίπτωση ειδικών εντολών. Η χρήση των μέσων αυτών καθορίζεται στο κεφάλαιο «περί όπλων του παρόντος». - Ενημερώνει το Διοικητή του ή το νόμιμο αναπληρωτή του σε περίπτωση απουσίας από την έδρα της υπηρεσίας του και δηλώνει με πληρότητα τα αναγκαία στοιχεία αναζήτησής του (ιδίως τόπο διαμονής, τηλέφωνο επικοινωνίας) σε περίπτωση ανάγκης. Υποχρεούται, ευθύς ως λάβει γνώση, με οποιοδήποτε τρόπο, συμβάντων, στάσεων ή άλλων σοβαρών επιπτώσεων στο Κατάστημα Κράτησης να επικοινωνήσει άμεσα με την υπηρεσία του, προς λήψη αναλόγων οδηγιών. - Συνδράμει το σωφρονιστικό προσωπικό σε περιπτώσεις ανάγκης:  α) για τη διατήρηση της ασφάλειας των κρατουμένων και του Καταστήματος,  β) για τη διενέργεια ερευνών στους χώρους κράτησης προς ανακάλυψη απαγορευμένων αντικειμένων. Για το σκοπό αυτό και χάριν της διασφάλισης της τάξης και της προστασίας των σωφρονιστικών υπαλλήλων συγκροτούνται με ευθύνη του Διοικητή του Τμήματος Εξωτερικής Φρούρησης ή του νόμιμου αναπληρωτή του ομάδες από φρουρούς. Η εντολή για συνδρομή δίδεται από το Διοικητή ή το νόμιμο αναπληρωτή του, μετά από προφορικό ή γραπτό αίτημα του Διευθυντή του Καταστήματος Κράτησης. Το προφορικό αίτημα επιβεβαιώνεται πάντοτε και εγγράφως. Σελ. 688,50 Τεύχος      Σελ.     - Δεν απομακρύνεται από το χώρο ευθύνης του πριν αντικατασταθεί, ενημερώνοντας το Διοικητή του. - Αναφέρει προφορικά και στη συνέχεια εγγράφως στον προϊστάμενό του, κάθε γεγονός ή πληροφορία, των οποίων έλαβε γνώση κατά την εκτέλεση της υπηρεσίας του. - Διατηρεί καθαρό το χώρο ευθύνης του. Β. Ειδικά 1. Το προσωπικό Εξωτερικής Φρούρησης όταν εκτελεί υπηρεσία φρουρού-σκοπού: - Προσέρχεται στο χώρο τριάντα (30΄) λεπτά πριν από την ανάληψη υπηρεσίας. - Μεταβαίνει στη σκοπιά που έχει ορισθεί, η δε αντικατάστασή του γίνεται πάντοτε μέσα σε αυτήν. - Ελέγχει και παραλαμβάνει όλα τα δημόσια είδη που υπάρχουν στην σκοπιά και υπογράφει στο βιβλίο παράδοσης και παραλαβής. - Ασφαλίζει την είσοδο της σκοπιάς και στη συνέχεια το κλειδί μετά την αποχώρηση του συναδέλφου του. - Ελέγχει τον τομέα ευθύνης του και βρίσκεται σε συνεχή ετοιμότητα, για να αντιληφθεί και να προλάβει οποιαδήποτε έκνομη ενέργεια. - Κατά τις ώρες προαυλισμού των κρατουμένων βρίσκεται πάντοτε εκτός σκοπιάς, εφόσον οι καιρικές συνθήκες το επιτρέπουν. - Θέτει το αυτόματο όπλο του στη θέση «βολή κατά βολή» έχοντας το γεμιστήρα εντός. - Αναφέρει τηλεφωνικά στον Αξιωματικό Υπηρεσίας κάθε βλάβη ή φθορά δημοσίου υλικού σχετικού με την ασφάλεια εγκαταστάσεων του τομέα ευθύνης του. 6.Ι.θ.23 Σωφρονιστικός Κώδικας - Σε περίπτωση εκδήλωσης απόπειρας απόδρασης, ενεργοποιεί το γενικό συναγερμό, ενημερώνει με το ταχύτερο μέσο τον Αξιωματικό υπηρεσίας και ενεργεί τα προβλεπόμενα κατά τις ισχύουσες διατάξεις. 2. Το προσωπικό της περιπόλου αποτελείται από δύο τουλάχιστον υπαλλήλους και εκτελεί τα καθήκοντα που της αναθέτει ο Αξιωματικός υπηρεσίας και συγκεκριμένα: - Μεριμνά για να αποτρέπεται προσβολή και ρίψη αντικειμένων στο Κατάστημα Κράτησης από τον εξωτερικό χώρο. - Καταδιώκει κρατούμενους που έχουν αποδράσει, έως ότου επιληφθεί η αρμόδια Αστυνομική Αρχή για την επίτευξη της σύλληψής τους. - Ελέγχει ύποπτα άτομα που κινούνται στον εξωτερικό χώρο του Καταστήματος και απαγορεύει την παράνομη στάθμευση. - Ορίζει ο Διοικητής ή ο αναπληρωτής του τον επικεφαλής της περιπόλου. Οι περίπολοι εφοδιάζονται, εκτός του ατομικού οπλισμού, με αυτόματο όπλο, επαρκή αριθμό γεμιστήρων, χημικά μέσα και φορητό πομποδέκτη. 3. Οδηγοί υπηρεσιακών οχημάτων είναι όλοι οι φρουροί που κατέχουν την προβλεπόμενη κατά νόμο και κατά περίπτωση για κάθε όχημα άδεια οδήγησης. Δεν έχουν δικαίωμα άρνησης εκτέλεσης της σχετικής υπηρεσίας, χρεώνονται το όχημα με τα παρελκόμενά του και είναι υπεύθυνοι για τη φύλαξη και την καλή λειτουργία του. ΚΕΦΑΛΑΙΟ Γ΄ ΜΕΤΑΓΩΓΕΣ-ΦΡΟΥΡΗΣΗ ΣΕ ΝΟΣΟΚΟΜΕΙΑΠΑΡΑΣΤΑΣΗ ΣΕ ΔΙΚΑΣΤΗΡΙΑ Άρθρο 11 ΜΕΤΑΓΩΓΕΣ ΚΡΑΤΟΥΜΕΝΩΝ 1. Γενικά - Κατά τις μεταγωγές πρέπει να διασφαλίζεται η ομαλή μετακίνηση και συγχρόνως να μη θίγεται η αξιοπρέπεια των κρατουμένων. - Οι μεταγωγές γίνονται με ειδικά προς τούτο οχήματα. Κατ’ εξαίρεση, εάν δεν υπάρχουν διαθέσιμα ειδικά αυτοκίνητα, χρησιμοποιείται οποιοδήποτε υπηρεσιακό αυτοκίνητο, το οποίο κρίνεται κατάλληλο από τον επικεφαλής της μεταγωγής. - Μεταγωγές ασθενών κρατουμένων μπορούν να γίνουν και με ασθενοφόρα, κατόπιν πρωτοβουλίας του γνωματεύοντος ιατρού του Καταστήματος Κράτησης ή, σε περίπτωση απουσίας του, από το Διευθυντή του. Στην περίπτωση αυτή, μέρος της δύναμης επιβαίνει άοπλο και το υπόλοιπο ακολουθεί με  υπηρεσιακό όχημα. Το εσωτερικό του αυτοκινήτου μεταγωγής ελέγχεται για αντικείμενα τα οποία ενδέχεται να διευκολύνουν απόδραση ή τέλεση άλλης αξιόποινης πράξης, πριν από την επιβίβαση των κρατουμένων. - Απαγορεύεται η τοποθέτηση αποσκευών σε όχημα μεταγωγής κρατουμένων, εκτός από τους ειδικά διαμορφωμένους χώρους. - Σε περίπτωση μεταγωγής κρατουμένου ασθενούς ο οποίος πάσχει από μεταδοτική νόσο, η μεταγωγή γίνεται με ασθενοφόρο όχημα, το οποίο καλείται έγκαιρα από τον αιτούντα τη μεταγωγή. Ενημερώνεται αρμοδίως η υπηρεσία, ώστε να λάβει μέτρα προστασίας των συνοδών. - Σε περίπτωση σωματικής ανάγκης μεταγομένου, λαμβάνονται τα κατάλληλα μέτρα ασφάλειας. - Για κάθε μεταγόμενο κρατούμενο, ορίζονται δύο συνοδοί και για κάθε περαιτέρω κρατούμενο ένας επιπλέον συνοδός. Εάν οι μεταγόμενοι είναι ύποπτοι απόδρασης ή επικίνδυνοι, ο Διοικητής της υπηρεσίας ορίζει ενισχυμένη συνοδευτική δύναμη, μη τηρουμένης της ανωτέρω αριθμητικής αναλογίας. - Κατά την εκτέλεση των μεταγωγών, οι συνοδοί φέρουν ατομικό οπλισμό, αλεξίσφαιρα γιλέκα και φορητό πομποδέκτη. Σε ειδικές περιπτώσεις μεταγωγής επικίνδυνων κρατουμένων ή ύποπτων απόδρασης και κατόπιν εντολής του Διοικητή της υπηρεσίας, μέρος της επιπλέον συνοδευτικής δύναμης που ορίζεται φέρει πέραν του ατομικού οπλισμού και αυτόματο όπλο. - Ο οδηγός του οχήματος δεν λογίζεται συνοδός, χωρίς να αποκλείεται η αναγκαία συνδρομή του κατά τη διάρκεια της μεταγωγής, κατόπιν εντολής του επικεφαλής. - Μεταγωγή κρατουμένων ανδρών-γυναικών και ανηλίκων συγχρόνως πρέπει να αποφεύγεται. Εάν όμως επιβάλλεται από τις περιστάσεις, οι γυναίκες ή οι ανήλικοι φυλάσσονται ιδιαιτέρως. Στη μεταγωγή κρατουμένης ορίζεται και γυναίκα συνοδός, εφόσον η υπηρεσία μπορεί να την διαθέσει. - Απαγορεύεται στις μεταγόμενες στα δικαστήρια να έχουν τα ανήλικα παιδιά, εκτός από τα βρέφη που θηλάζονται. Τα παιδιά φροντίζει η Διεύθυνση του Καταστήματος Κράτησης. (Μετά τη σελ. 688,50) Σελ. 688,51 Τεύχος      Σελ.     Σωφρονιστικός Κώδικας 6.Ι.θ.23 - Ο Διοικητής ή ο νόμιμος αναπληρωτής της Εξωτερικής Φρουράς, καθορίζει συγκεκριμένο δρομολόγιο μεταγωγής, με ένα τουλάχιστον εναλλακτικό σχέδιο, για λόγους ασφαλείας. Αντίγραφα των δρομολογίων αυτών κατατίθενται στην Αστυνομική Διεύθυνση της έδρας του Καταστήματος Κράτησης. - Σε περίπτωση έκτακτης ασθενείας μεταγομένου, η μεταγωγή διακόπτεται και ο ασθενής μεταφέρεται στο πλησιέστερο δημόσιο νοσοκομείο. Εάν όμως ο γιατρός γνωματεύσει ότι ο ασθενής δεν μπορεί να μετακινηθεί λόγω σοβαρού κινδύνου της υγείας του, ο κρατούμενος νοσηλεύεται φρουρούμενος και ενημερώνεται η υπηρεσία. - Εάν κατά τη μεταγωγή διαπιστωθεί θάνατος κρατουμένου, ο επικεφαλής της μεταγωγής ειδοποιεί την υπηρεσία του και τον μεταφέρει στο πλησιέστερο εφημερεύον δημόσιο νοσοκομείο. - Δεν επιτρέπεται σε μεταγόμενους κρατουμένους η χρήση οινοπνευματωδών ποτών και η επικοινωνία με άλλα πρόσωπα, πλην του πληρεξουσίου συνηγόρου τους. - Απαγορεύεται η παρεμβολή μεταξύ συνοδών και κρατουμένων άλλων προσώπων. 2. Παραλαβή μεταγομένων - Ο επικεφαλής της συνοδείας παραλαμβάνει όλα τα προβλεπόμενα έγγραφα μεταγωγής και προβαίνει σε λεπτομερή σωματική έρευνα των μεταγομένων και των αποσκευών τους, οι οποίες υποχρεωτικά είναι μικρού μεγέθους και βάρους. - Οι μεταγόμενοι για λόγους υγείας σε νοσοκομείο μπορούν να φέρουν μικρά χρηματικά ποσά για την αντιμετώπιση των προσωρινών αναγκών τους κατά τη διάρκεια της νοσηλείας τους. - Οι μεταγόμενοι δεσμεύονται με χειροπέδες και στα δύο χέρια τα οποία είναι γυρισμένα στην πλάτη. Μπορεί να εξαιρεθούν γυναίκες, υπερήλικες, ανήλικοι και κρατούμενοι για τους οποίους θεωρείται περιττή η χρήση του μέτρου, λόγω σωματικής ανικανότητας, αναπηρίας ή και της φύσης της ασθενείας τους. - Κρατούμενοι εξαρτημένοι από ναρκωτικά ή άλλες ουσίες, ψυχοπαθείς ως και ιδιαίτερα επικίνδυνοι, δεν μετάγονται περισσότεροι από δύο στο αυτό όχημα. 3. ΄Εκτακτες άδειες - Για τη συνοδεία, δέσμευση και φρούρηση των κρατουμένων που λαμβάνουν έκτακτη άδεια ισχύει ό,τι και για τις λοιπές μεταγωγές κρατουμένων. - Ανάλογα με την επικινδυνότητα του κρατουμένου, ο Διοικητής λαμβάνει αυξημένα μέτρα και ζητά τη συνδρομή της τοπικής Αστυνομικής Αρχής. Σελ. 688,52 Τεύχος      Σελ.     4. Ενέργειες σε περίπτωση απόπειρας απόδρασης μεταγομένων - Σε περίπτωση εκδήλωσης απόπειρας απόδρασης των μεταγομένων ή επίθεσης τρίτων με σκοπό την απελευθέρωσή τους, ενεργούνται όσα προβλέπονται στο άρθρο 50 παρ. 1, 2, 3, του ν. 2721/1999 όπως ισχύει. - Σε περίπτωση απόδρασης ενός ή περισσοτέρων από τους μεταγόμενους, ο επικεφαλής, αφού λάβει μέτρα για την ασφαλή φρούρηση των υπολοίπων, ενεργεί άμεσα για την καταδίωξη και σύλληψή τους, ενημερώνοντας συγχρόνως την πλησιέστερη αστυνομική αρχή και το Διοικητή του. Στη συνέχεια ο επικεφαλής υποβάλει λεπτομερή αναφορά για τις συνθήκες απόδρασης στο Διοικητή ο οποίος ενημερώνει τις Δικαστικές και Αστυνομικές αρχές. Άρθρο 12 ΦΡΟΥΡΗΣΗ ΚΡΑΤΟΥΜΕΝΩΝ  ΣΕ ΝΟΣΟΚΟΜΕΙΑ - Οι νοσηλευόμενοι εισάγονται στους ειδικά διαμορφωμένους θαλάμους νοσηλείας σε νοσοκομεία του νομού, όπου εδρεύει το Κατάστημα Κράτησης και φρουρούνται από το προσωπικό Εξωτερικής Φρούρησης. - Κατ’ εξαίρεση νοσηλεύονται και σε κοινούς με άλλους ασθενείς θαλάμους, εφόσον τα νοσοκομεία: α) δεν διαθέτουν ειδικούς θαλάμους, β) οι ειδικοί θάλαμοι έχουν πληρωθεί και γ) ιατρικοί λόγοι, βεβαιούμενοι από το Διευθυντή της κλινικής, το επιβάλλουν. - Ο αριθμός των φρουρών στους ειδικούς θαλάμους, ορίζεται σε δύο, μέχρι του αριθμού των τριών κρατουμένων, αυξάνεται δε κατά ένα για κάθε επιπλέον κρατούμενο. 6.Ι.θ.23 Σωφρονιστικός Κώδικας - Για τους νοσηλευομένους σε κοινούς με άλλους ασθενείς θαλάμους, τοποθετούνται δύο φρουροί για κάθε κρατούμενο και ενισχύονται όταν οι κρατούμενοι είναι ιδιαίτερα επικίνδυνοι ή ύποπτοι απόδρασης. - Επικεφαλής των φρουρών είναι ο κατά βαθμό ανώτερος και, μεταξύ ομοιοβάθμων, ο οριζόμενος από το Διοικητή. - Οι φρουροί παραλαμβάνουν τους νεοεισαγομένους για νοσηλεία και αφού βεβαιωθούν για τα στοιχεία ταυτότητάς τους και επισημάνουν ενδεχόμενα ιδιαίτερα χαρακτηριστικά τους γνωρίσματα, όπως «τατουάζ», σωματική αναπηρία κ.λπ. τους καταγράφουν στο βιβλίο κρατουμένων, με καταχώριση σχετικής πράξης παράδοσης και παραλαβής. - Μαζί με κάθε νεοεισαγόμενο, οι φρουροί παραλαμβάνουν υποχρεωτικά και σημείωμα της υπηρεσίας τους, στο οποίο αναγράφονται τα πλήρη στοιχεία του κρατουμένου, το αδίκημα για το οποίο κρατείται, το ύψος της ποινής του, ο βαθμός επικινδυνότητάς του και τα στοιχεία συγγενών και πληρεξουσίου συνηγόρου, αν υπάρχουν. - Οι φρουροί ενεργούν ελέγχους κατά τη διάρκεια παραμονής κρατουμένων προς νοσηλεία και ιδίως μετά τα επισκεπτήρια. - Οι φρουροί δεν απομακρύνονται από τη θέση τους. Εάν για σοβαρούς λόγους επιβάλλεται η απομάκρυνση και η αντικατάσταση του ενός εκ των φρουρών, απαιτείται άδεια του Αξιωματικού της Υπηρεσίας ή του νόμιμου αναπληρωτή του. - Η μετακίνηση νοσηλευομένου για λόγους ιατρικούς από θάλαμο κράτησης σε εργαστήρια του νοσοκομείου διενεργείται με ιδιαίτερη προσοχή και αυξημένη ετοιμότητα. - Εάν η μετακίνηση πραγματοποιείται από κοινό θάλαμο, τον κρατούμενο συνοδεύουν όλοι οι φρουροί που έχουν διατεθεί προς τούτο. - Εάν η μετακίνηση πραγματοποιείται από ειδικό θάλαμο, ο μετακινούμενος συνοδεύεται τουλάχιστον από δύο φρουρούς και αφού προηγουμένως έχει ληφθεί μέριμνα από την υπηρεσία του για την ασφαλή φρούρηση των λοιπών νοσηλευομένων. - Οι συνοδοί φρουροί παρίστανται κατά την εξέταση στους θαλάμους ή εργαστήρια, προς αποτροπή απόδρασης ή τέλεσης άλλων αξιόποινων πράξεων. - Η πόρτα εισόδου του ειδικού θαλάμου κράτησης, παραμένει κλειστή και ανοίγει μόνον κατά την διεξαγωγή επισκεπτηρίου ή ιατρικής εξέτασης. Την ευθύνη για τη διαφύλαξη του κλειδιού του θαλάμου έχει ο επικεφαλής της φρουράς. - Οι φρουροί επιτηρούν τους νοσηλευόμενους κρατούμενους για την πρόληψη κάθε έκτακτου περιστατικού ή έκνομης ενέργειας. - Οι φρουροί κατά την είσοδο στον ειδικό θάλαμο επιδεικνύουν ιδιαίτερη προσοχή και εισέρχονται διαδοχικά άοπλοι. - Τα διαλαμβανόμενα στην παρ. 4 του άρθρου 10 του παρόντος ισχύουν και για τους νοσηλευομένους. - Οι νοσηλευόμενοι εντός του θαλάμου δεν φέρουν δεσμά, εκτός αν τούτο κρίνεται αναγκαίο για την αποτροπή απόδρασης ή υπάρχει κίνδυνος για την ασφάλεια των άλλων ασθενών ή πιθανολογείται κίνδυνος αυτοτραυματισμού. - Όταν ο κρατούμενος φέρει δεσμά ο επικεφαλής ενημερώνει αμέσως τον Εισαγγελέα-Επόπτη του Καταστήματος Κράτησης, για τις περαιτέρω ενδεδειγμένες κατά την κρίση του ενέργειες. - Η έξοδος του κρατουμένου από το θάλαμο νοσηλείας απαγορεύεται, εκτός των περιπτώσεων μετάβασης για ιατρικές εξετάσεις. - Η επίσκεψη σε νοσηλευόμενο κρατούμενο επιτρέπεται, βάσει του τηρουμένου σχετικού σημειώματος της υπηρεσίας και εφόσον το επιθυμεί ο ίδιος. - Σε περίπτωση νοσηλείας περισσοτέρων του ενός κρατουμένων στον ίδιο θάλαμο επιτρέπεται η παρουσία ενός επισκέπτη. - Κάθε επισκέπτης, πριν εισέλθει στο θάλαμο νοσηλείας, υπόκειται σε σωματική έρευνα. - Η διάρκεια της επίσκεψης είναι το πολύ δέκα (10) λεπτά της ώρας, εξαιρείται ο επισκέπτης συνήγορος, με διάρκεια το πολύ μισής ώρας, το δε επισκεπτήριο πραγματοποιείται παρουσία φρουρού. - Οι ημέρες και ώρες επισκεπτηρίου καθορίζονται από τον προϊστάμενο της υπηρεσίας και είναι προσαρμοσμένες στους σχετικούς κανονισμούς του νοσοκομείου. - Ο Διοικητής της υπηρεσίας δύναται να απαγορεύσει τις επισκέψεις, εάν ειδικοί λόγοι το επιβάλλουν, ενημερώνοντας σχετικώς τον Εισαγγελέα Επόπτη του Καταστήματος Κράτησης. Το δικαίωμα της απαγόρευσης αυτής δεν ισχύει για τους συνηγόρους των κρατουμένων. - Οι επισκέψεις, πλην εκείνων του αρμοδίου νοσηλευτικού και ιατρικού προσωπικού, καταγράφονται σε σχετικό βιβλίο, με ενδείξεις ημερομηνίας, στοιχείων επισκέπτη, διάρκειας επίσκεψης και λοιπών παρατηρήσεων. (Μετά τη σελ. 688,52) Σελ. 688,53 Τεύχος      Σελ.     Σωφρονιστικός Κώδικας 6.Ι.θ.23 - Οι χώροι του θαλάμου ελέγχονται εξονυχιστικά πριν από την εισαγωγή του κρατουμένου. - Η εξέταση των ασθενών κρατουμένων στα εξωτερικά ιατρεία γίνεται κατά προτεραιότητα. - Επιτρέπεται η παρουσία αποκλειστικού νοσοκόμου όταν λόγοι ιατρικοί, που βεβαιώνονται αρμοδίως, την επιβάλλουν ύστερα από έγγραφη συγκατάθεση του προϊσταμένου της υπηρεσίας και γνώση των στοιχείων ταυτότητας του νοσοκόμου αυτού. - Εάν επισυμβεί θάνατος, οι φρουροί παραλαμβάνουν αντίγραφο πιστοποιητικού θανάτου και τα προσωπικά αντικείμενα του αποβιώσαντος, τα οποία παραδίδουν αρμοδίως. - Δεν επιτρέπεται σε ασθενείς κρατουμένους: α) Η με οποιοδήποτε τρόπο παρουσία σε μέσα μαζικής ενημέρωσης ή η παραχώρηση συνέντευξης. β) Η επαφή με άλλους ασθενείς. γ) Η κατοχή κινητού τηλεφώνου. δ) Η παραλαβή προσωπικών ειδών και άλλων αντικειμένων. Κατ’ εξαίρεση μπορούν να παραδίδονται στο Κατάστημα Κράτησης είδη ένδυσης και υπόδησης και μετά από προηγούμενο υπηρεσιακό έλεγχο να χορηγούνται στον κρατούμενο. - Οι φρουροί δεν αποκτούν οικειότητα με τους κρατουμένους, δεν δέχονται ωφελήματα και δεν ικανοποιούν αιτήματά τους για αγορά προσωπικών ή άλλων ειδών, αλλά ενημερώνουν σχετικά το προσωπικό του νοσοκομείου. - Κατ’ εξαίρεση οι φρουροί νοσηλευομένων κρατουμένων, με έγκριση του Διοικητή της υπηρεσίας, αντί στολής δύνανται να φέρουν πολιτική περιβολή. Άρθρο 13 ΠΑΡΑΣΤΑΣΗ ΣΤΑ ΔΙΚΑΣΤΗΡΙΑ 1. Καθήκοντα κατά τις συνεδριάσεις: Οι φρουροί που παρίστανται στις συνεδριάσεις των δικαστηρίων υπάγονται άμεσα στις εντολές του Προέδρου του Δικαστηρίου ως προς τη φρούρηση αποκλειστικά και μόνον των κρατουμένων. Σε εξαιρετικά σοβαρές υποθέσεις ή όταν συντρέχουν ειδικοί λόγοι ασφάλειας, κατά την κρίση του Διοικητή της υπηρεσίας, ενημερώνεται εγγράφως ή προφορικώς η οικεία αστυνομική αρχή, με συναφές αίτημα κατά λόγο αρμοδιότητάς της για ενίσχυση. 2. Φρούρηση Κρατουμένων στα δικαστήρια: Σελ. 688,54 Τεύχος      Σελ.     Οι κρατούμενοι φρουρούνται σε ειδικό χώρο κράτησης, εφόσον υπάρχει. Μεταφέρονται εγκαίρως στην αίθουσα συνεδρίασης και φυλάσσονται κατά τις διατάξεις του Κώδικα Ποινικής Δικονομίας (άρθρο 339) και τις ισχύουσες άλλες διατάξεις (π.δ. 141/91, ΦΕΚ 58/Α΄ και ν. 2776/99, ΦΕΚ 291/Α΄). Απαγορεύεται να έρχονται σε επαφή με άλλα άτομα, εξαιρουμένων των διορισμένων δικηγόρων. 3. Εποπτεία υπηρεσίας στα δικαστήρια: Σε Δικαστικά Καταστήματα με περισσότερες αίθουσες, όπου καλούνται κρατούμενοι την ίδια ημέρα, ορίζεται ως επόπτης ο ανώτερος και επί ομοιόβαθμων ο οριζόμενος από το Διοικητή. Άρθρο 14 ΣΥΓΚΕΝΤΡΩΣΕΙΣ ΠΡΟΣΩΠΙΚΟΥ Οι συγκεντρώσεις του προσωπικού διακρίνονται σε τακτικές και έκτακτες: - Οι τακτικές συγκεντρώσεις πραγματοποιούνται κάθε μήνα σύμφωνα με πρόγραμμα που εκδίδεται από το Διοικητή της Υπηρεσίας και συμμετέχει υποχρεωτικά όλο το προσωπικό, εκτός από όποιον κωλύεται νόμιμα. Σκοπός των τακτικών συγκεντρώσεων είναι η επιθεώρηση των δημοσίων ειδών, η ενημέρωση του προσωπικού σε υπηρεσιακά θέματα και η εκπαίδευση στα όπλα. - Οι έκτακτες συγκεντρώσεις πραγματοποιούνται για εκτέλεση ασκήσεων ετοιμότητας ως και για τη λήψη μέτρων αντιμετώπισης εξαιρετικών περιστατικών. - Οι προσερχόμενοι στις συγκεντρώσεις φέρουν στολή και πλήρη εξάρτυση.  6.Ι.θ.23 Σωφρονιστικός Κώδικας Άρθρο 15 ΕΠΙΦΥΛΑΚΗ ΠΡΟΣΩΠΙΚΟΥ  ΕΞΩΤΕΡΙΚΗΣ ΦΡΟΥΡΑΣ - Ως επιφυλακή νοείται η κατάσταση του προσωπικού που βρίσκεται σε ετοιμότητα στην υπηρεσία του. Εάν παραστεί ανάγκη, η επιφυλακή διατάσσεται από το Διοικητή της υπηρεσίας και λήγει με διαταγή του ιδίου, όταν εκλείψει ο λόγος για τον οποίο διετάχθη. - Η δύναμη της επιφυλακής συγκροτείται σε ομάδες δράσης, σύμφωνα με τα υπάρχοντα σχέδια και τον αριθμό του προσωπικού. - Ο χρόνος της επιφυλακής λογίζεται ως χρόνος εργασίας. ΚΕΦΑΛΑΙΟ Δ΄ ΧΡΟΝΟΣ ΕΡΓΑΣΙΑΣ-ΑΔΕΙΕΣ ΠΡΟΣΩΠΙΚΟΥ Άρθρο 16 ΧΡΟΝΟΣ ΕΡΓΑΣΙΑΣ 1. Οι ημέρες και ώρες της εβδομαδιαίας εργασίας είναι οι εκάστοτε προβλεπόμενες για το προσωπικό των Καταστημάτων Κράτησης. 2. Η εργασία του προσωπικού της Εξωτερικής Φρούρησης έχει ως εξής: α) Όσοι παρέχουν υπηρεσία στις σκοπιές, οι φρουροί των νοσηλευομένων κρατουμένων, οι συνοδοί κρατουμένων στις πάσης φύσεως μεταγωγές, οι οδηγοί οχημάτων, οι υπεύθυνοι υπηρεσίας και όσοι εκτελούν υπηρεσία περιπολίας ή διατίθενται σε ομάδες άμεσης επέμβασης, καθώς και κάθε άλλη σχετική υπηρεσία εξωτερικής φρούρησης, εργάζονται όλες τις ημέρες του έτους, καθ’ όλη τη διάρκεια του εικοσιτετραώρου, σε εναλλασσόμενες βάρδιες ανά οκτάωρο και τριάντα λεπτών της ώρας, με «αδιάθετο-αλλαγή» και εικοσιτετράωρη ανάπαυση. Κατ’ εξαίρεση των ανωτέρω και εφόσον έκτακτες υπηρεσιακές ανάγκες το επιβάλλουν, με εντολή του Διοικητή της Υπηρεσίας ή με αίτηση του υπαλλήλου, το προσωπικό Εξωτερικής Φρούρησης μπορεί να εργάζεται και μετά την παρέλευση οκταώρου από τη λήξη της βάρδιας. β) Το ημίωρο που απομένει προς συμπλήρωση της υποχρεωτικής εβδομαδιαίας εργασίας αθροίζεται σε εξαμηνιαία βάση και διατίθεται για τις ανάγκες των συγκεντρώσεων του προσωπικού, κατά τα οριζόμενα στο άρθρο 14 του παρόντος. γ) Ο Διοικητής και το προσωπικό που παρέχει γραμματειακή υποστήριξη, ακολουθούν το ωράριο των διοικητικών υπαλλήλων των Καταστημάτων Κράτησης. 3. Το πρόγραμμα εργασίας του προσωπικού Εξωτερικής Φρούρησης καταρτίζεται από το Διοικητή ή το νόμιμο αναπληρωτή του. 4. Κατ’ εξαίρεση, προς αντιμετώπιση εκτάκτων υπηρεσιακών αναγκών, μπορεί να παρασχεθεί πρόσθετη εργασία πέραν του πενθημέρου, με απόφαση του Διοικητή. 5. Στο προσωπικό που παρέχει υπηρεσία κατά τις νυκτερινές ώρες, Κυριακές και εξαιρέσιμες ημέρες καταβάλλεται αποζημίωση, σύμφωνα με τις ισχύουσες διατάξεις. 6. Η χορήγηση της ημερήσιας ανάπαυσης είναι υποχρεωτική μέσα στην εβδομάδα που γεννάται το δικαίωμα λήψης της. Κατ’ εξαίρεση, επιτρέπεται ο συμψηφισμός ημερησίων αναπαύσεων σε διάστημα ενός μηνός. Στις περιπτώσεις αυτές, οι ημερήσιες αναπαύσεις χορηγούνται μέσα στην εβδομάδα που γεννάται το δικαίωμα λήψης της τελευταίας ημερησίας ανάπαυσης (ρεπό). Όσοι λαμβάνουν ημερησία ανάπαυση, διατίθενται υποχρεωτικά σε εκτέλεση υπηρεσίας, εντός του εικοσιτετραώρου που ακολουθεί τη λήξη της. 7. Ο Διοικητής κάνει χρήση της ημερησίας ανάπαυσης, αφού το αναφέρει στο Διευθυντή του Καταστήματος Κράτησης, ο οποίος μπορεί να διατάξει την αναβολή της, εφόσον επιβάλλεται προς αντιμετώπιση εκτάκτων αναγκών. Στην περίπτωση αυτή, ο δικαιούχος κάνει χρήση της ημερησίας ανάπαυσης, το αργότερο εντός μιας εβδομάδος από την άρση του κωλύματος και σε ημέρα της επιλογής του, μετά από έγγραφη ενημέρωση του Διευθυντή του Καταστήματος. 8. Αν η εκτελούμενη υπηρεσία επιβάλλεται να συνεχιστεί ακόμη και μετά τη λήξη της, δεν διακόπτεται, αλλά συνεχίζεται για όσο χρόνο απαιτείται. Ο χρόνος αυτός υπολογίζεται στη διάρκεια της εβδομαδιαίας απασχόλησης. 9. Η ανακοίνωση της υπηρεσίας την οποία θα εκτελεί ο εξωτερικός φρουρός την επόμενη ημέρα, γίνεται έως τις 14:00 της προηγούμενης. Ειδικά για τις αργίες και την επόμενη εργάσιμη ανακοίνωση γίνεται κατά την προηγούμενη εργάσιμη ημέρα. Σε περίπτωση ανάγκης, η υπηρεσία μπορεί να μεταβάλλεται. Ο υπάλληλος ενημερώνεται για την μεταβολή αυτή, με ευθύνη του Αξιωματικού υπηρεσίας. (Μετά τη σελ. 688,54) Σελ. 688,55 Τεύχος      Σελ.     Σωφρονιστικός Κώδικας 6.Ι.θ.23 10. Όλες οι τακτικές και έκτακτες υπηρεσίες που εκτελούνται από το προσωπικό, ανεξαρτήτως βαθμού και θέσης, καθώς και τα χρονικά όριά τους καταχωρίζονται στο βιβλίο υπηρεσίας που τηρείται για το σκοπό αυτό, με μέριμνα και ευθύνη του Διοικητή. Οι υπηρεσίες εκτός έδρας καταχωρίζονται με τις ώρες αναχώρησης και επιστροφής. Ομοίως καταχωρίζεται κάθε μεταβολή υπηρεσίας, ο χρόνος έναρξης μεταβολής και ο λόγος που την επέβαλε. 11. Ως υπηρεσία πέραν του πενθημέρου νοείται η υπηρεσία που παρέχεται πέραν της υποχρεωτικής των τριάντα τεσσάρων ωρών και τριάντα λεπτών. 12. Νυκτερινή υπηρεσία νοείται, η υπηρεσία που εκτελείται μεταξύ της 22ας:00 και της 06ης:00 ώρας. 13. Η ημερησία ανάπαυση αρχίζει από της 06ης:00 ώρας της επόμενης ημέρας από την ημέρα λήξης της υπηρεσίας του προσωπικού και διαρκεί είκοσι τέσσερις (24) τουλάχιστον ώρες. 14. Ως «αδιάθετο-αλλαγή» νοείται η κατάσταση του προσωπικού που βρίσκεται εκτός υπηρεσίας, μετά τη λήξη της νυκτερινής του βάρδιας και λογίζεται ως ημερησία ανάπαυση. Άρθρο 17 ΑΔΕΙΕΣ Άρθρο 2 ΔΙΑΡΘΡΩΣΗ – ΣΥΣΤΑΣΗ  ΥΠΗΡΕΣΙΑΚΩΝ ΜΟΝΑΔΩΝ 1.Σε κάθε Κατάστημα Κράτησης, με εξαίρεση τα Αγροτικά Καταστήματα, συνιστάται Τμήμα Εξωτερικής Φρούρησης. Στο συγκρότημα Καταστημάτων Κράτησης Κορυδαλλού συνιστώνται δύο τμήματα Εξωτερικής Φρούρησης, από τα οποία το πρώτο έχει ως αρμοδιότητα τη φρούρηση και την ασφάλεια του συγκροτήματος και το δεύτερο είναι υπεύθυνο για τις πάσης φύσεως μεταγωγές κρατουμένων και τη φύλαξή τους στα θεραπευτικά καταστήματα. Τα παραπάνω τμήματα Εξωτερικής Φρούρησης υπάγονται διοικητικά στο Διευθυντή του Καταστήματος Κράτησης και διοικούνται από αξιωματικούς της Υπηρεσίας τους, με βαθμό Αρχιφύλακα Α΄ ή Β΄. Ειδικά για το συγκρότημα Καταστημάτων Κράτησης Κορυδαλλού, τα παραπάνω τμήματα Εξωτερικής Φρούρησης υπάγονται στο Διευθυντή του Καταστήματος Κράτησης Κορυδαλλού. Με απόφαση του Υπουργού Δικαιοσύνης είναι δυνατόν να αποσπώνται Εξωτερικοί Φρουροί σε Αγροτικά Καταστήματα Κράτησης, στις έδρες των οποίων δεν λειτουργεί άλλο Κατάστημα Κράτησης, για την εκτέλεση των μεταγωγών και τη φρούρηση των νοσηλευομένων στα νοσοκομεία. 2.Η εποπτεία των τμημάτων αυτών ανήκει στην αρμοδιότητα της Διεύθυνσης Υπηρεσίας Εξωτερικής Φρούρησης των Καταστημάτων Κράτησης (Δ.Υ.Ε.Φ.Κ.Κ), η οποία συνιστάται στην Κεντρική Υπηρεσία του Υπουργείου Δικαιοσύνης και υπάγεται στη Γενική Διεύθυνση Σωφρονιστικής Πολιτικής του ιδίου Υπουργείου, κατά τις ισχύουσες διατάξεις (άρθρο 2 παρ. 1 περίπτ. Β΄ του π.δ. 36/2000 (ΦΕΚ 29 Α΄) όπως ισχύει). Στη Διεύθυνση αυτή προΐσταται υπάλληλος του κλάδου ΠΕ ΔιοικητικούΟικονομικού της Κεντρικής Υπηρεσίας του Υπουργείου Δικαιοσύνης ή του κλάδου ΠΕ Σωφρονιστικού Ενηλίκων των Καταστημάτων Κράτησης. Στελεχώνεται δε αυτή από πέντε (5) μόνιμους υπαλλήλους της Υπηρεσίας Εξωτερικής Φρούρησης που επιλέγονται, κατά τις διατάξεις του Κώδικα Καταστάσεως Δημοσίων Πολιτικών Διοικητικών Υπαλλήλων. 3.Οι αρμοδιότητες της ως άνω Διεύθυνσης καθορίζονται ως ακολούθως: Σελ. 688,44 Τεύχος      Σελ.     α. Ενεργεί επιθεωρήσεις στα τμήματα Εξωτερικής Φρούρησης ώστε να διαπιστώνεται αν η υπηρεσία εκτελείται κανονικά και αν η τάξη και η πειθαρχία διατηρούνται σε υψηλά επίπεδα. Οι επιθεωρήσεις διακρίνονται σε τακτικές και έκτακτες: Για τις τακτικές, προηγείται ειδοποίηση του Διοικητού της υπηρεσίας και διεξάγονται κατά το δυνατό κατά τις ώρες λειτουργίας των γραφείων ή του ωραρίου εργασίας του προσωπικού. Οι έκτακτες ενεργούνται κατά την κρίση του επιθεωρούντος. Μετά το πέρας της Επιθεώρησης, ο επιθεωρών υπογράφει τα υπηρεσιακά βιβλία της φρουράς, βεβαιώνοντας την ορθή τήρησή τους. β. Ενημερώνεται από τους Διευθυντές των Καταστημάτων Κράτησης και τους Διοικητές των τμημάτων Εξωτερικής Φρούρησης για τα προβλήματα της Φρουράς και την ασφάλεια του Καταστήματος. Στη συνέχεια προτείνει με την αναφορά επιθεωρήσεως τα αναγκαία μέτρα ώστε να αυξηθεί ο βαθμός ασφαλούς φρουρήσεως του Καταστήματος Κράτησης και να βελτιωθούν οι συνθήκες εργασίας του προσωπικού. γ. Δέχεται αναφορές για την ασφάλεια, εμπιστευτικές ή όχι, από το προσωπικό των φρουρών. Για το αντικείμενο του θέματος ενημερώνεται προηγουμένως ο Διοικητής του τμήματος και ο Διευθυντής του Καταστήματος Κράτησης και διατυπώνουν σχετικές απόψεις. δ. Συντονίζει το έργο της Υπηρεσίας Εξωτερικής Φρούρησης και τις σχέσεις της με την Ελληνική Αστυνομία, όταν παρίσταται ανάγκη. ε. Μελετά και εισηγείται ιεραρχικά κάθε πρόσφορο μέτρο για αποτελεσματική εκτέλεση της αποστολής της Εξωτερικής Φρουράς, την οργάνωση και τη λειτουργία της. Για κάθε σοβαρό ζήτημα ενημερώνει την ιεραρχία. 6.Ι.θ.23 Σωφρονιστικός Κώδικας στ. Μεριμνά για την εκπόνηση σχεδίων εξωτερικής ασφάλειας των Καταστημάτων Κράτησης από κοινού με τους Διοικητές των τμημάτων Εξωτερικής Φρούρησης και τους Αστυνομικούς Διευθυντές των νομών της έδρας των Καταστημάτων Κράτησης. ΚΕΦΑΛΑΙΟ Α΄ ΒΑΘΜΟΛΟΓΙΚΗ ΔΙΑΡΘΡΩΣΗ –  ΣΤΕΛΕΧΩΣΗ-ΣΥΣΤΗΜΑ ΠΡΟΑΓΩΓΩΝ Άρθρο 3 ΙΕΡΑΡΧΙΚΗ ΚΛΙΜΑΚΑ 1.Οι βαθμοί του προσωπικού Εξωτερικής Φρούρησης Καταστημάτων Κράτησης καθορίζονται ιεραρχικά ως εξής: - Αρχιφύλακας Α΄, με καθήκοντα Διοικητή του τμήματος Εξωτερικής Φρούρησης του οικείου Καταστήματος Κράτησης. - Αρχιφύλακας Β΄. - Υπαρχιφύλακας Α΄. - Υπαρχιφύλακας Β΄. - Φρουρός. 2.Αξιωματικοί της Υπηρεσίας Εξωτερικής Φρούρησης είναι οι Αρχιφύλακες Α΄ και Β΄, οι οποίοι ασκούν αντιστοίχως καθήκοντα Διοικητή και Υποδιοικητή του τμήματος Εξωτερικής Φρούρησης κάθε Καταστήματος Κράτησης. 3.Υπαξιωματικοί της Υπηρεσίας Εξωτερικής Φρούρησης είναι οι Υπαρχιφύλακες Α΄ και Β΄, οι οποίοι μπορούν να εκτελούν καθήκοντα Αξιωματικού Υπηρεσίας. 4.Οι οργανικές θέσεις του προσωπικού Εξωτερικής Φρούρησης των Καταστημάτων Κράτησης κατανέμονται κατά βαθμούς ως ακολούθως: α. Αρχιφύλακες Α΄: τριάντα δύο (32) θέσεις β. Αρχιφύλακες Β΄: τριάντα δύο (32) θέσεις γ. Υπαρχιφύλακες Α΄: εκατόν εβδομήντα (170) θέσεις δ. Υπαρχιφύλακες Β΄: εκατόν εβδομήντα (170) θέσεις ε. Φρουροί: δύο χιλιάδες εξακόσιες τριάντα έξι (2636) θέσεις, με την προϋπόθεση ότι, ο αριθμός των θέσεων των υπαρχιφυλάκων δεν θα υπερβαίνει κάθε φορά σε ποσοστό το δέκα πέντε τοις εκατό 15% του συνόλου των υπηρετούντων του προσωπικού της Εξωτερικής Φρούρησης. Η κατανομή των οργανικών τους θέσεων κατά Κατάστημα Κράτησης γίνεται με απόφαση του Υπουργού Δικαιοσύνης. Άρθρο 4 ΠΡΟΣΟΝΤΑ ΠΡΟΣΛΗΨΗΣ ΦΡΟΥΡΩΝ 1.Ως δόκιμοι φρουροί της Υπηρεσίας Εξωτερικής Φρούρησης, προσλαμβάνονται Έλληνες πολίτες με τα ακόλουθα προσόντα: - Απόφοιτοι Λυκείου ή άλλης ισότιμης σχολής της ημεδαπής ή της αλλοδαπής. - Ηλικία έως το 30ο έτος. - Εκπλήρωση στρατιωτικών υποχρεώσεων για τους άνδρες. - Υγεία και άρτια σωματική διάπλαση, υψηλό βαθμό ετοιμότητας, ψυχραιμίας και αντίληψης, προσόντα διαπιστούμενα από τις αρμόδιες επιτροπές, οι οποίες συγκροτούνται με απόφαση του Υπουργού Δικαιοσύνης, σύμφωνα με τις εκάστοτε ισχύουσες διατάξεις του παρόντος διατάγματος και του ν. 3388/2005. - Επιτυχή αποφοίτηση μετά από δίμηνη βασική εκπαίδευση σε σχολές του Υπουργείου Δικαιοσύνης ή Δημόσιας Τάξεως. 2.Η αναλογία των κατατασσομένων δοκίμων φρουρών κατά φύλο καλύπτεται, τηρουμένης της αναλογίας ανδρών-γυναικών κρατουμένων κατά την ημερομηνία της προκήρυξης, λαμβανομένων υπ’ όψιν των επίκαιρων στατιστικών δεδομένων της αρμόδιας υπηρεσίας του Υπουργείου Δικαιοσύνης. Άρθρο 5 ΚΩΛΥΜΑΤΑ ΔΙΟΡΙΣΜΟΥ Δεν κατατάσσονται στη Σχολή: - Όσοι έχουν καταδικαστεί έστω και με οριστική απόφαση, για τέλεση ή απόπειρα κακουργήματος ή των εγκλημάτων ανυποταξίας, λιποταξίας, προσβολών του πολιτεύματος, εσχάτης προδοσίας της χώρας, προσβολών κατά της πολιτειακής εξουσίας, κατά της ελεύθερης άσκησης των πολιτικών δικαιωμάτων, παραχάραξης, κιβδηλείας, πλαστογραφίας, ψευδορκίας, ψευδούς καταμήνυσης, ψευδούς ανώμοτης κατάθεσης, απιστίας περί την υπηρεσία, παράβασης καθήκοντος και οικονομικής εκμετάλλευσης της γενετήσιας ζωής, συκοφαντικής δυσφήμισης, κλοπής, υπεξαίρεσης ή εκβίασης, απάτης, απιστίας, επαιτείας, δωροδοκίας, καταπίεσης, ναρκωτικών, ζωοκλοπής, ζωοκτονίας, λαθρεμπορίας ή οποιουδήποτε άλλου εγκλήματος από δόλο τελεσθέντος, για το οποίο έχει επιβληθεί ποινή φυλάκισης τουλάχιστον τριών μηνών. (Μετά τη σελ. 688,44) Σελ. 688,45 Τεύχος      Σελ.     Σωφρονιστικός Κώδικας 6.Ι.θ.23 Υποψήφιοι, οι οποίοι έχουν παραπεμφθεί σε δίκη για κάποιο από τα ανωτέρω αδικήματα, μπορούν να συμμετάσχουν στις εξετάσεις, αλλά αποκλείονται από την κατάταξη εάν, έως το χρόνο έκδοσης της απόφασης κατάταξης, δεν έχει εκδοθεί αμετάκλητη αθωωτική απόφαση ή σχετικό βούλευμα. Ο όρος καταδίκη περιλαμβάνει και την καταδίκη σε ποινικό σωφρονισμό για ένα ή και περισσότερα από τα παραπάνω αδικήματα. - Όσοι έχουν στερηθεί τα πολιτικά τους δικαιώματα, έστω και αν έχει λήξει ο χρόνος που ορίστηκε για τη στέρησή τους. - Όσοι έχουν τεθεί σε δικαστική συμπαράσταση κατά το άρθρο 1666 του Αστικού Κώδικα, όπως ισχύει. Δεν κατατάσσονται υπάλληλοι όσοι απολύθηκαν από θέση δημόσιας υπηρεσίας ή Ο.Τ.Α. ή άλλου νομικού προσώπου του δημοσίου τομέα, λόγω επιβολής της πειθαρχικής ποινής της οριστικής παύσης ή λόγω καταγγελίας της σύμβασης εργασίας για σπουδαίο λόγο, οφειλόμενο σε υπαιτιότητα του εργαζομένου, αν δεν παρέλθει πενταετία από την απόλυση. Άρθρο 6 ΠΡΟΑΓΩΓΕΣ 1.Στο βαθμό του Υπαρχιφύλακα Β΄ προάγεται φρουρός με επιτυχείς γραπτές εξετάσεις και ευδόκιμη φοίτηση τρίμηνης διάρκειας σε σχολή του Υπουργείου Δικαιοσύνης. Δικαίωμα συμμετοχής στις γραπτές εξετάσεις έχουν οι φρουροί οι οποίοι έχουν συμπληρώσει τέσσερα έτη στο βαθμό του φρουρού έως την ημεροχρονολογία της προκήρυξης των εξετάσεων και έχουν κριθεί ικανοί από το αρμόδιο Υπηρεσιακό Συμβούλιο ως προς τη συμμετοχή τους. Η κρίση του Συμβουλίου αυτού στηρίζεται τόσο στα στοιχεία του ατομικού φακέλου του φρουρού (ήθος, διαγωγή, κατάσταση υγείας, επιμόρφωση), όσο και στην επαρκώς αιτιολογημένη εισήγηση καταλληλότητας του οικείου Διευθυντή. Στη Σχολή εισάγονται οι επιτυχόντες των γραπτών εξετάσεων με σειρά βαθμολόγησης και έως τον αριθμό των εκάστοτε προκηρυσσομένων θέσεων. 2.Στο βαθμό του Υπαρχιφύλακα Α΄ προάγονται Υπαρχιφύλακες Β΄, κατόπιν τριετούς υπηρεσίας στον κατεχόμενο βαθμό και επιτυχών γραπτών εξετάσεων. Σελ. 688,46 Τεύχος      Σελ.     3.Στο βαθμό του Αρχιφύλακα Β΄ προάγονται Υπαρχιφύλακες Α΄, κατόπιν τετραετούς υπηρεσίας στον κατεχόμενο βαθμό και επιτυχών γραπτών εξετάσεων. 4.Στο βαθμό του Αρχιφύλακα Α΄ προάγονται Αρχιφύλακες Β΄, κατόπιν τριετούς υπηρεσίας στον κατεχόμενο βαθμό, με απόφαση του αρμόδιου Υπηρεσιακού Συμβουλίου μεταξύ των διακρινομένων για την αυξημένη υπηρεσιακή τους απόδοση, ενδεχόμενη διάκριση στην εκτέλεση καθήκοντος και ανώτερη επιμόρφωση σε γνωστικά πεδία, συναφή προς την αποστολή της υπηρεσίας τους. 5.Όσοι προάγονται στον επόμενο βαθμό ιεραρχίας διατηρούν το βαθμό τους, εκτός εάν, λόγω πειθαρχικού παραπτώματος κατά τις οικείες διατάξεις, υποβιβασθούν αναλόγως. 6.Για συμμετοχή στις γραπτές εξετάσεις απαιτούνται: α) Αίτηση με δήλωση προτίμησης ενός η περισσοτέρων τόπων υπηρεσίας, η οποία συνεκτιμάται κατά τις ανάγκες της υπηρεσίας και τις κενούμενες θέσεις. β) Η συνδρομή προϋποθέσεων των προηγουμένων παραγράφων. 7.Με απόφαση του Υπουργού Δικαιοσύνης καθορίζονται ο αριθμός των θέσεων προς προαγωγή, ο τρόπος, ο τόπος, η εξεταστέα ύλη, η διαδικασία των προαγωγικών εξετάσεων ως και κάθε άλλη αναγκαία λεπτομέρεια που δεν προβλέπεται στο παρόν διάταγμα. 6.Ι.θ.23 Σωφρονιστικός Κώδικας ΚΕΦΑΛΑΙΟ Β΄ ΚΑΘΗΚΟΝΤΑ ΠΡΟΣΩΠΙΚΟΥ Άρθρο 7 ΚΑΘΗΚΟΝΤΑ ΑΡΧΙΦΥΛΑΚΑ Α΄ Ο Αρχιφύλακας Α΄, ως Διοικητής του τμήματος Εξωτερικής Φρούρησης, έχει τα εξής καθήκοντα: Α΄ Γενικά - Λαμβάνει τα αναγκαία μέτρα για την εύρυθμη λειτουργία της υπηρεσίας. - Αναθέτει τα καθήκοντα στο προσωπικό, ανάλογα με τις ικανότητες και γνώσεις του και το καθοδηγεί στην εκτέλεση των καθηκόντων του, με ορθολογική, δίκαιη και αντικειμενική κατανομή της υπηρεσίας μεταξύ του προσωπικού. - Ελέγχει ο ίδιος ή αναθέτει σε βαθμοφόρο της υπηρεσίας κατά τις τακτικές συγκεντρώσεις του προσωπικού ή εκτάκτως την καθαριότητα, την κατάσταση και το κανονικό της στολής, του οπλισμού και των λοιπών εφοδίων που έχει στην κατοχή του το προσωπικό και αποφασίζει τη λήψη των αναγκαίων μέτρων για τη συντήρησή τους. - Διαθέτει κατά την κρίση του ένα φρουρό σε αναλογία ένα προς πενήντα από τη συνολική δύναμη, για τη γραμματειακή υποστήριξη του Τμήματος. - Ευθύνεται για την ασφαλή φύλαξη σε αποθήκη της υπηρεσίας του οπλισμού και λοιπών δημοσίων ειδών του προσωπικού που παραδίδονται σ’ αυτήν για οποιονδήποτε λόγο. - Φροντίζει για την καθαριότητα και την πρέπουσα κατάσταση του οικήματος της υπηρεσίας και εισηγείται τα αναγκαία μέτρα συντήρησης. - Προβαίνει στις απαραίτητες υπηρεσιακές ενέργειες προς τους προϊσταμένους του για τον εφοδιασμό της υπηρεσίας με τον αναγκαίο υλικοτεχνικό εξοπλισμό. - Αναφέρει καθημερινά στο Διευθυντή του Καταστήματος Κράτησης για την κατάσταση που επικρατεί στο χώρο ευθύνης του. - Συνεργάζεται αρμονικά με τις αρμόδιες κατά περίπτωση διοικητικές, δικαστικές και αστυνομικές αρχές για την εκπλήρωση της αποστολής του. - Ενημερώνει εγκαίρως τον αναπληρωτή του όταν απουσιάζει ή κωλύεται νομίμως για τον τρόπο και τόπο αναζήτησής του σε περίπτωση ανάγκης. - Μεταβαίνει αμέσως επί τόπου, σε περίπτωση σοβαρών αδικημάτων ή συμβάντων και εφόσον ανήκουν στην αρμοδιότητά του, επιλαμβάνεται άμεσα για την αντιμετώπιση της κατάστασης, αναφέρει σχετικά στον προϊστάμενο του Καταστήματος Κράτησης, συντονίζει τις ενέργειες και παρέχει κάθε συνδρομή στην υπηρεσία που επιλαμβάνεται. - Λαμβάνει γνώση της εισερχόμενης και εξερχόμενης αλληλογραφίας της υπηρεσίας του και εισηγείται ιεραρχικά κατά περίπτωση. - Μεριμνά για την εκτέλεση των μεταγωγών και για τα απαραίτητα σε κάθε περίπτωση μέτρα ασφαλείας. - Ελέγχει την ασφαλή φρούρηση των νοσηλευομένων κρατουμένων στα πάσης φύσεως νοσηλευτικά ιδρύματα και θεραπευτήρια. - Καταβάλλει προσπάθειες συλλογής πληροφοριών σχετικά με την ασφάλεια του καταστήματος, τις οποίες διαβιβάζει αρμοδίως, αφού προηγουμένως λάβει τα αναγκαία μέτρα. - Απευθύνει στη Διεύθυνση του Καταστήματος Κράτησης εγγράφως διαπιστώσεις για τη μείωση της θωράκισης ασφαλείας του Καταστήματος και προτείνει μέτρα αντιμετώπισης τα οποία και παρακολουθεί. - Καταρτίζει μνημόνια ενεργειών προς αντιμετώπιση και αποτροπή αποδράσεων και στάσεων, προς αποκατάσταση της τάξης, ασφάλειας και πειθαρχίας προς εκτέλεση πάσης φύσεως μεταγωγής και φρούρησης νοσηλευομένων κρατουμένων. Τα μνημόνια αυτά υποβάλει προς έγκριση μέσω του Διευθυντή του Καταστήματος Κράτησης, στην Δ.Υ.Ε.Φ.Κ.Κ. και μετά την έγκρισή τους φροντίζει για την ανάρτησή τους σε όλες τις σκοπιές και στο γραφείο του Υπαρχιφύλακα της υπηρεσίας. - Εκτελεί κάθε άλλο καθήκον που προβλέπεται από τις ισχύουσες διατάξεις και τις διαταγές των προϊσταμένων του. Β΄ Ειδικά - Μεριμνά για την παραλαβή κρατουμένων από το Κατάστημα Κράτησης, για τη μεταγωγή τους στα δικαστήρια, στις ανακριτικές αρχές, στα νοσοκομεία ή οπουδήποτε αλλού, πάντοτε στην έδρα των Καταστημάτων. Για το σκοπό αυτό, τουλάχιστον τρεις ημέρες πριν από την τακτική μεταγωγή, καθώς και σε περίπτωση έκτακτης άμεσα, ενημερώνεται από το αρμόδιο γραφείο του Καταστήματος Κράτησης, για τον αριθμό των μεταγομένων κρατουμένων, τον προορισμό καθώς και την επικινδυνότητά τους, έτσι ώστε να διαθέτει την ανάλογη δύναμη για την ασφαλή εκτέλεση των έργων αυτών. Επίσης εξασφαλίζει τα οχήματα για τις μεταγωγές αυτές. (Μετά τη σελ. 688,46) Σελ. 688,47 Τεύχος      Σελ.     Σωφρονιστικός Κώδικας 6.Ι.θ.23 - Ενημερώνεται καθημερινά για τον αριθμό των νοσηλευομένων κρατουμένων στα διάφορα νοσοκομεία για το λόγο και τη διάρκεια της νοσηλείας τους. - Ενεργεί εκτάκτους ελέγχους και εποπτείες αυτοπροσώπως ή με τον αναπληρωτή του στο προσωπικό που εκτελεί υπηρεσία στα νοσοκομεία και δικαστήρια της περιφέρειας του Καταστήματος Κράτησης. Κατά περίπτωση θεωρεί και τα οικεία βιβλία. - Μεριμνά για την έκδοση διαταγών πορείας και δελτίων κίνησης των οχημάτων, την καλή συντήρηση, τη λειτουργία και την καθαριότητά τους. Επίσης φροντίζει για την αποκατάσταση των βλαβών με ευθύνη των οδηγών των οχημάτων. - Διαθέτει το προσωπικό, ώστε κατά το δυνατόν ένα μέρος του να τίθεται σε επιφυλακή για την αντιμετώπιση εκτάκτων περιστατικών, ιδίως σε έκτακτη μεταγωγή και φρούρηση νοσηλευομένων σε περιοχή ευθύνης τους. Άρθρο 8 ΚΑΘΗΚΟΝΤΑ ΑΡΧΙΦΥΛΑΚΑ Β΄ Ο Αρχιφύλακας Β΄ εκτελεί κάθε εντολή ή έργο που του ανατίθεται από τον Αρχιφύλακα Α΄ της υπηρεσίας, τον οποίο αναπληρώνει όταν απουσιάζει για οποιοδήποτε λόγο. Άρθρο 9 ΚΑΘΗΚΟΝΤΑ ΥΠΑΡΧΙΦΥΛΑΚΩΝ Α΄ ΚΑΙ Β΄ Οι Υπαρχιφύλακες Α΄ και Β΄, έχουν τα παρακάτω καθήκοντα: Α. Γενικά - Επιβλέπουν την κανονική εκτέλεση των καθηκόντων των υπαλλήλων της υπηρεσίας. - Φροντίζουν, ώστε τα γραφεία να είναι ασφαλισμένα κατά τις μη εργάσιμες ώρες και τα κλειδιά τους τοποθετημένα σε προκαθορισμένη θέση. - Λαμβάνουν αυξημένα μέτρα φρούρησης στις περιπτώσεις που προβλέπονται από τις ισχύουσες διατάξεις. Επίσης ειδοποιούν το προσωπικό για όποια έκτακτη συγκέντρωση ή μεταβολή του προγράμματος της υπηρεσίας. - Μεριμνούν για την τάξη και την καθαριότητα των χώρων του οικήματος. - Φροντίζουν για την κανονική λειτουργία των κοινοχρήστων εγκαταστάσεων του οικήματος. - Αναφέρουν στο Διοικητή τους κάθε αξιοσημείωτο γεγονός ή πληροφορία που αφορά την υπηρεσία και ενημερώνουν τις αρμόδιες αρχές. Σελ. 688,48 Τεύχος      Σελ.     - Υποβάλλουν αρμοδίως αναφορές για κάθε παράλειψη ή παράπτωμα που διαπράχθηκε από υφιστάμενό τους, κατά τη διάρκεια της υπηρεσίας τους. - Επιθεωρούν τους φρουρούς πριν από την κανονική ανάληψη και παράδοση της υπηρεσίας, ως προς την πληρότητα στολής και τα καθορισμένα εφόδια. - Προσέρχονται δέκα λεπτά τουλάχιστον πριν από την έναρξη της επιθεώρησης για την παραλαβή από τον προηγούμενο βαθμοφόρο των δημοσίων ειδών, από τον οποίο ενημερώνονται, για όλα τα εκκρεμή ή σε εξέλιξη υπηρεσιακά θέματα και τις ενδεχόμενες διαταγές της διοίκησης, οι οποίες έχουν καταχωρισθεί στο οικείο βιβλίο. - Συγκεντρώνουν τους υπαλλήλους οι οποίοι θα εκτελέσουν υπηρεσία δέκα πέντε λεπτά πριν από την έναρξη, και στους οποίους ανακοινώνουν τις διαταγές, υπενθυμίζουν τα καθήκοντά τους και ελέγχουν το κανονικό της στολής και την εμφάνιση, αναφέροντας εγγράφως ενδεχόμενες παραλείψεις που επεσήμαναν. - Μεριμνούν ώστε η αντικατάσταση των σκοπών να γίνεται σύμφωνα με τις διατάξεις του παρόντος. - Επικοινωνούν με τους σκοπούς τηλεφωνικά και ασύρματα για να διαπιστώσουν τη σωστή λειτουργία τηλεφώνων και ασυρμάτων. Επίσης, ενημερώνονται από αυτούς για φθορές ή βλάβες των δημοσίων ειδών με τα οποία έχουν χρεωθεί οι σκοπιές. - Ενεργούν εγγραφές και μεταβολές στα οικεία βιβλία και μεριμνούν για την ορθή τήρηση και ευπρεπή κατάστασή τους. - Δεν απομακρύνονται από το γραφείο τους, πλην εξαιρετικής ανάγκης, αφού προηγουμένως αντικατασταθούν από τον αναπληρωτή τους. 6.Ι.θ.23 Σωφρονιστικός Κώδικας - Κατά τη διάρκεια της υπηρεσίας τους ενεργούν οι ίδιοι ή οι αναπληρωτές τακτικές επιθεωρήσεις σε όλους τους φρουρούς που εκτελούν υπηρεσία, υπογράφοντας στο βιβλίο επιθεώρησης και αναφέρουν εγγράφως κάθε παράλειψη ή παράπτωμα. - Παραλαμβάνουν τα εισερχόμενα έγγραφα και λαμβάνουν γνώση αυτών, εκτός όσων αναγράφουν συγκεκριμένο παραλήπτη ή φέρουν ένδειξη «εμπιστευτικό» ή «προσωπικό». - Είναι υπεύθυνοι για την επίδοση εγγράφων (κλήση σε απολογία κ.λπ.) στους υπαλλήλους που εκτελούν υπηρεσία κατά το ωράριο τους και παραλαμβάνουν τα αντίστοιχα έγγραφα. - Μεριμνούν για την παράδοση των όπλων των υπαλλήλων που λαμβάνουν άδεια, ως ορίζεται ειδικότερα στο παρόν διάταγμα και την κοινή υπουργική απόφαση, που προβλέπει η παρ. 4 του άρθρου 50 του ν. 2721/1999 όπως έχει προστεθεί με το άρθρο 2 του ν. 3388/2005. - Επιπλέον, ο Υπαρχιφύλακας Β΄ αναπληρώνει τον Υπαρχιφύλακα Α΄ κάθε φορά που τούτο είναι αναγκαίο. Β. Ειδικά 1. Σε μεταγωγές-φρούρηση νοσηλευομένων. Ο Υπαρχιφύλακας υπηρεσίας της φρουράς: - Μεριμνά ώστε η απαιτούμενη δύναμη για μεταγωγές να βρίσκεται σε ετοιμότητα στο Κατάστημα Κράτησης για παραλαβή των κρατουμένων. - Διαθέτει τα οχήματα για μεταγωγές κατά τη διάρκεια της υπηρεσίας του. - Λαμβάνει γνώση οποιουδήποτε συμβάντος ή προβλήματος σχετικά με τις μεταγωγές και τη φρούρηση κρατουμένων στα νοσοκομεία, ενεργεί τα προβλεπόμενα για την επίλυση κάθε υπηρεσιακού προβλήματος και ενημερώνει τον προϊστάμενό του σχετικά. - Σε περίπτωση εισαγωγής κρατουμένου σε νοσοκομείο στον ειδικά διαμορφωμένο θάλαμο νοσηλείας διατάσσει την εγκατάσταση φρουράς την οποία εφοδιάζει με βιβλίο επιθεώρησης φρουρών και παραλαβής – παράδοσης κρατουμένων, καθώς και με ενημερωτικό σημείωμα των στοιχείων του κρατουμένου και της επικινδυνότητάς του τα οποία υποχρεωτικά λαμβάνει από το αρμόδιο γραφείο του Καταστήματος Κράτησης. - Επικοινωνεί με τους φρουρούς των νοσηλευομένων κρατουμένων για να ελέγχει την έγκαιρη ανάληψη υπηρεσίας, υπενθυμίζει τα καθήκοντά τους και λαμβάνει γνώση μέσω αυτών, για την κατάσταση της υγείας των κρατουμένων και τον πιθανό χρόνο εξόδου τους. - Σε περίπτωση μετακίνησης, για οποιονδήποτε λόγο νοσηλευομένου κρατουμένου από θάλαμο  όπου νοσηλεύεται και άλλος κρατούμενος, αποστέλλει ενισχυτική δύναμη από την επιφυλακή για τη συνοδεία του. - Όταν ενημερωθεί ότι κρατούμενος έλαβε εξιτήριο από το νοσοκομείο, μεριμνά για την ασφαλή επαναμεταγωγή του στο Κατάστημα Κράτησης. - Μεριμνά κατά την εξέταση ασθενών κρατουμένων να παρίσταται ανάλογη δύναμη της υπηρεσίας ώστε να αποτρέπεται απόδραση ή τέλεση άλλων αξιοποίνων πράξεων. Στην περίπτωση αυτή ο ιατρός δεν μπορεί να αρνηθεί την παρουσία των φρουρών. Προς διασφάλιση του ιατρικού απορρήτου, ο παριστάμενος στην εξέταση φρουρός έχει καθήκον εχεμύθειας. Οι εξετάσεις αυτές πραγματοποιούνται κατά προτεραιότητα ως επείγουσες από τη φύση τους. 2. Σε απόπειρα απόδρασης. Ο Υπαρχιφύλακας υπηρεσίας της φρουράς, σε περίπτωση ενεργοποίησης του συναγερμού, προβαίνει αμέσως στις ακόλουθες ενέργειες: - Επικοινωνεί με οποιοδήποτε μέσο με τον φρουρό της σκοπιάς. Συγχρόνως διατάσσει άμεσα την δύναμη της επιφυλακής να μεταβεί με το υπηρεσιακό αυτοκίνητο στο χώρο, εφοδιάζοντας τους φρουρούς με αυτόματα όπλα, ικανοποιητικό αριθμό γεμιστήρων, ασύρματο, δακρυγόνες χειροβομβίδες και ειδικές μάσκες. Για το σκοπό αυτό, πρέπει να διαθέτει σε κατάλληλο χώρο όλα τα υλικά μέσα που πρέπει να χρησιμοποιηθούν. - Σε περίπτωση ομαδικής απόδρασης, ενεργοποιεί το γενικό συναγερμό που βρίσκεται στο γραφείο του, ώστε να ειδοποιηθούν όλοι οι σκοποί. Παράλληλα ενημερώνει άμεσα και με το ταχύτερο τρόπο το Διευθυντή και το Διοικητή του Καταστήματος Κράτησης, καθώς και την αρμόδια Αστυνομική Αρχή, εάν παρίσταται ανάγκη ενίσχυσης. - Ευρίσκεται σε συνεχή επικοινωνία, χρησιμοποιώντας τον ασύρματο, το τηλέφωνο και την ειδική συσκευή γενικού συναγερμού που βρίσκεται στο γραφείο του, με τους φρουρούς των σκοπιών, στους οποίους συνιστά ψυχραιμία, αυτοκυριαρχία, ετοιμότητα και επαγρύπνηση για την αντιμετώπιση της κατάστασης.  Επίσης συνιστά να εφαρμόζουν τα όσα ορίζονται στο νόμο και στον παρόντα κανονισμό για τη χρήση των όπλων και τυχόν άσκοπη χρήση φορητού ασυρμάτου ή τηλεφώνου, ώστε να διευκολύνεται η επικοινωνία. (Μετά τη σελ. 688,48) Σελ. 688,49 Τεύχος      Σελ.     Σωφρονιστικός Κώδικας 6.Ι.θ.23 - Σε κάθε περίπτωση, πρέπει να τονίζεται ότι οι φρουροί οφείλουν να λαμβάνουν μέτρα αυτοπροστασίας τους. 3. Αξιωματικοί υπηρεσίας. Καθήκοντα Αξιωματικού υπηρεσίας, εκτελούν οι Υπαρχιφύλακες Α΄. Κατ’ εξαίρεση όμως σε υπηρεσίες με ολιγάριθμη δύναμη, μπορούν κατά την κρίση του Διοικητή να εκτελούν χρέη Αξιωματικού υπηρεσίας και ο Υποδιοικητής ή οι Υπαρχιφύλακες Β΄. Ο Αξιωματικός υπηρεσίας εκτελεί τα καθήκοντα που περιγράφονται στο παρόν άρθρο, τελεί υπό τις εντολές του Διοικητή και του Υποδιοικητή της υπηρεσίας, τους επικουρεί στην εκτέλεση των καθηκόντων τους και τους αναπληρώνει όταν είναι εκτός υπηρεσίας.